Беларуская інжынерная акадэмія

**Беларуская інжынерная акадэмія** — прафесійная арганізацыя спецыялістаў у вобласці тэхнікі і тэхналогій. Не з’яўлялася дзяржаўнай акадэміяй навук, існавала на правах грамадскага аб’яднання.

## Гісторыя 
Была ўтворана 11 снежня 1992 г. Мела ў свамі складзе Брэсцкі, Гродзенскі, Віцебскі, Магілёўскі і Гомельскі філіялы. Выдавала часопіс *«Известия Белорусской инженерной академии»* (з 29.09.2005 — «Инженерный вестник»").

З 2006 — грамадскае аб’яднанне *«Беларускае інжынернае таварыства»*.

## Мэты і кірункі дзейнасці 
Асноўнымі мэтамі дзейнасці Беларускай інжынернай акадэміі былі дэклараваны:
* аб’яднанне навукоўцаў і інжынераў Рэспублікі Беларусь для нарошчвання інтэлектуальнага патэнцыялу ў сферы інжынернай дзейнасці, правядзенне найбольш важных і перспектыўных даследаванняў і распрацовак;
* стварэнне на аснове дасягненняў фундаментальных навук прынцыпова новых відаў тэхнікі, тэхналогій і матэрыялаў, якія забяспечваюць паскарэнне навукова-тэхнічнага прагрэсу па прыярытэтных навукова-тэхнічных напрамках.

Пазначаны наступныя праблемныя кірункі дзейнасці Беларускай інжынернай акадэміі:
* дрэваапрацоўка, комплекснае выкарыстанне драўнянай сыравіны
* інжынерная біятэхналогія
* інжынерная экалогія
* інжынернае забеспячэнне АПК
* інжынернае забеспячэнне касмічных праграм
* інжынернае забеспячэнне медыцыны
* інжынерная адукацыя
* кампазіцыйныя матэрыялы і мінеральныя ўгнаенні
* канверсія і абаронная прамысловасць
* лазерная тэхніка і тэхналогія
* машынабудаванне
* пажарная тэхніка і бяспека
* прыборабудаванне
* радыётэхніка, інфарматыка, сувязь
* стандартызацыя, метралогія, сертыфікацыя
* будаўніцтва і будматэрыялы
* будаўнічая індустрыя
* тэхнічнае забеспячэнне фізічнай культуры, спорту і турызму
* тэхналогія лёгкай прамысловасці
* тэхналогія харчовай прамысловасці
* транспарт і камунікацыі
* хімічныя і нафтахімічныя тэхналогіі
* эканоміка, кіраванне, права ў інжынернай дзейнасці
* энергетыка

## Некаторыя з акадэмікаў 
* Мікалай Іванавіч Вараб’ёў
* Сяргей Уладзіміравіч Абламейка
* Віталь Сцяпанавіч Севяранін
* Віталь Іванавіч Талапін
* Леанід Мікалаевіч Данілеўскі
* Ігар Барысавіч Трафімаў
* Сяргей Сяргеевіч Атаеў
* Аляксандр Аляксандравіч Кураеў
* Міхаіл Уладзіміравіч Шалак
* Віктар Іванавіч Краўчанка
* Аляксандр Фёдаравіч Ільюшчанка
* Дзмітрый Мікалаевіч Лазоўскі
* Аляксей Сцяпанавіч Скакун
* Леанід Аляксандравіч Сівачэнка
* Уладзімір Маркавіч Благадарны
* Віктар Антонавіч Гальдадзе
* Уладзімір Кірылавіч Ярашэвіч
* Эдуард Іванавіч Міхневіч
* Антон Уладзіміравіч Вавілаў
* Алег Нічыпаравіч Шаблоўскі
* Міхаіл Мікалаевіч Верашчагін
* Аляксандр Васільевіч Іваноў
* Талгат Саліхавіч Хасаншын
* Браніслаў Іванавіч Урублеўскі

## Некаторыя з членаў-карэспандэнтаў 
* Валерый Інакенцьевіч Загрэўскі
* Леанід Аляксеевіч Путырскі
* Аляксей Уладзіміравіч Бусел
* Уладзімір Эдуардавіч Завістоўскі
* Іван Васілевіч Мінаеў
* Георгій Пятровіч Тарыкаў
* Віктар Іванавіч Валодзін
* Канстанцін Уладзіміравіч Каляда

## Некаторыя з ганаровых членаў 
* Пётр Ільіч Клімук
* Барыс Яўгенавіч Патон

## Спасылкі 
* Афіцыйны сайт Беларускай інжынернай акадэміі (2009)
* Профіль Беларускай інжынернай акадэміі на партале data.minsk.by

Катэгорыя:Недзяржаўныя акадэміі навук у Беларусі